paragraph_text: Nyamwezi ili Wanyamwezi su druga po veličini od preko 120 etničkih skupina u Tanzaniji. Oni žive u sjeverozapadnom središnjem dijelu zemlje, između jezera Victoria i Rukwa. Izraz Nyamwezi potječe iz svahilija i znači "Mjesečev narod". Ime su im dali obalni narodi što ukazuje da su Nyamwezi došli sa zapada (gdje se prvi put vidi mladi mjesec). Nyamwezi imaju bliske kulturne veze s narodom Sukuma, njihova domovina se zove Unyamwezi, i oni govore Nyamwezi jezikom (isto tako poznat kao Kinyamwezi), iako također znaju govoriti svahilijem i/ili engleskim.